P r e k l a d a c i a      s p r á v a

	Národná rada Slovenskej republiky zákonom č. 586/2001  Z. z. o štátnom rozpočte na rok 2002 schválila pre kapitolu Kancelária prezidenta SR  rozpočet - príjmov v sume          250 tis. Sk
 - výdavkov v sume 102 898 tis. Sk, z toho bežných výdavkov
   v sume                    74 983  tis. Sk a kapitálových výdavkov 
	             v sume	               27 915 tis. Sk.

	Kancelária prezidenta Slovenskej republiky v etape prípravy návrhu rozpočtu na rok 2002 písomne aj ústne na rokovaniach s Ministerstvom financií Slovenskej republiky, ako aj v etape prerokúvania návrhu rozpočtu s Národnou radou Slovenskej republiky, uplatňovala ekonomickými prepočtami zdôvodnené požiadavky :

a)	na zvýšenie bežných výdavkov v kategórii
 630-tovary a služby  o 7,0  mil. Sk			na     45 081  tis. Sk

b)	na zvýšenie kapitálových výdavkov 
o 15,0 mil. Sk						na    42 915  tis. Sk.

	Ministerstvo financií SR pri vypracúvaní návrhu štátneho rozpočtu na rok 2002 zohľadnilo zvýšené požiadavky Kancelárie prezidenta SR v rámci zdrojových možností štátneho rozpočtu, a to zvýšením výdavkov kapitoly v porovnaní so schváleným rozpočtom roku 2001 a východiskami štátneho rozpočtu na rok 2002 schválenými uznesením vlády SR č. 525 zo dňa 13.6.2001 k návrhu východísk štátneho rozpočtu na rok 2002 a oznámených  listom č. 3038/2001-KM zo dňa 10.6.2001 o 10 000 tis. Sk.

	Bežné výdavky v kategórii  630 - tovary a služby boli schválené zákonom o štátnom rozpočte v sume  38 081  tis. Sk, čo  nezohľadňuje nevyhnutné reálne existujúce a nové skutočnosti, a to :

1/   náklady súvisiace s prevádzkou a správou rezidencie  v súlade s § 11            ods. 2 zákona č. 120/1993 Z.z. o platových pomeroch niektorých ústavných činiteľov Slovenskej republiky v znení neskorších predpisov

									v sume  3,2 mil. Sk

- 2 -

2/    náklady na prevádzku a správu Karácsonyiho paláca  (údržba budovy,
	 vyššia spotreba energií ako bola v prenajatých priestoroch na   Štefá-
       nikovej ul.č. 1)

						 			v sume  1 800 tis. Sk.

	Podhodnotenie bežných výdavkov v kategórii 630 - tovary a služby je zreteľné aj z časového vývoja od r. 2000  (pozri grafickú prílohu). Toto bolo v každom roku riešené rozpočtovým opatrením, presunom z kapitálových do bežných výdavkov. Aj preto bolo a je prvoradým zámerom Kancelárie prezidenta SR zreálniť úroveň bežných výdavkov v uvedenej kategórii. Vytvoriť tak predpoklady pre program hospodárnosti Kancelárie prezidenta SR, ktorý  je uvádzaný v prílohe.

	Finančné prostriedky v celkovej sume 5,0 mil. Sk sa navrhujú uvoľniť z rezervy vlády SR za účelom krytia nevyhnutných potrieb súvisiacich so správou a prevádzkovaním nových a rekonštruovaných objektov v správe Kancelárie prezidenta Slovenskej republiky.